ايش بؤلونمه سينين نه فايداسي وار؟
Context:ایش بؤلونمه سی، ایشلرین هر هانسی بیر اقتصادی سیستم و یا تشکیلاتدا آیریلماسی دیر کی، ایشتیراکچیلارین تخصصلشدیریلمه سی (تخصص) مومکون اولسون. فردلر، تشکیلاتلار و میللتلر اؤزلرینه علاوه اؤزگه لرین قابیلیتلریندن فایدالانماق اوچون اؤزلرینه مخصوص قابیلیتلری وئریرلر و یا اونلاری الده ائدیرلر و یا بیرلشدیریرلر. تخصصی قابلیتلره تجهیزات و یا طبیعی قایناقلار و یا مهارتلر داخیل اولا بیلر. تربيت و تجهيزاتين و باشقا فعاليتلرين بيرله شمه سي چوخ واخت اهميتليدير. مثلاً، بیر فرد، ابزارلاری و اونلارین مؤثریتلی ایستیفاده ائتمک مهارتلرینی آلماقلا متخصص اولا بیلر، هابئله بیر تشکیلات دا تخصصلی تجهیزات آلماقلا و مهارتلی آپراتورلاری آلماق و یا اؤیرتمکله متخصص اولا بیلر. ایش بؤلمه سی، تیجارتین محرکه سی و اقتصادی بیر-بیرینه باغلی لیقین قایناغی دیر.  تاریخی اولاراق، آرتان ایش بؤلمه سی، مجموع محصول و تیجارتین، کاپیتالیزمین یوکسلمه سی و صنعتی پروسئسلرین آرتان چتینلیگی ایله باغلی دیر. ایش بؤلونمه سی نین مفهومو و تطبیقی قدیم سومر (مئسوپوتامیا) مدنیتین ده گؤرولوب، هله کی بعضی شهرلرده ایشلرین وئریلمه سی تیجارت و اقتصادی بیر-بیرینه باغلی لیقین آرتماسی ایله بیرلیکده باش وئریردی. ايشين بؤلونمه سي عمومن هم توليدچي نين، هم ده موستقيل ايشچي نين توليداتيني آرتيرير.  نئولیتیک اینقیلابیندان سوْنرا، چوبانلیق و زراعت داها اعتمادی و بوللوقلو یئمک تامینینه سبب اوْلدو کی، اهالی نین سایی سینی آرتیردی و ایشچیلرین یئنی طبقه لری، ساواشچیلار و ایلیتلرین اینکیشافی داخیل اوْلان ایشچیلرین تخصصینه سبب اولدو. بو تخصص صنعتلشمه پروسسی و صنعتی انقلاب دؤورونون فابریکالاری ایله آرتیریلدی. بونا گؤره، چوخلو کلاسیک اقتصادچیلر و چارلز بابیج کیمی بعضی مکانیک اینجینئرلر ایش بؤلمه سی طرفدارلاری اولموشلار. همچینین، ایشچیلرین تک و یا محدود وظیفه لر ایجرا ائتمه سی، صنعتکارلاری اؤیرتمک اوچون لازیم اولان اوزون اؤیرتیم دؤورونو آرادان آپاردی، کی اونلاری داها آز موزدلو، آمما داها چوخ محصوللو مهارت سیز ایشچیلرله یئرلشدیردی.
عمومی اولاراق ایش بؤلومونون آرتماسی ایله آشاغیداکی منفعتلر باغلی دیر: - تجارتین آرتماسی - مجموع محصولون آرتماسی - بازارداکی فعالیتین آرتماسی - چوخالمیش تخصص - صنعتي پروسئسلرين آرتيجي تعقيبي